NARIADENIE KOMISIE (ES) č. 1565/2006
z 19. októbra 2006
o vydávaní dovozných povolení na ryžu pochádzajúcu zo štátov AKT a zo zámorských krajín a území na základe žiadostí predložených počas prvých piatich pracovných dní októbra 2006 v zmysle nariadenia (ES) č. 638/2003
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1),
so zreteľom na nariadenie Rady (ES) č. 2286/2002 z 10. decembra 2002 o postupoch uplatniteľných na poľnohospodárske výrobky a tovar, ktorý je výsledkom spracovania poľnohospodárskych výrobkov s pôvodom v afrických, karibských a tichomorských štátoch (štáty AKT) a o zrušení nariadenia (ES) č. 1706/98 (2),
so zreteľom na rozhodnutie Rady 2001/822/ES z 27. novembra 2001 o pridružení zámorských krajín a území k Európskemu spoločenstvu („rozhodnutie o zámorskom pridružení“) (3),
so zreteľom na nariadenie Komisie (ES) č. 638/2003 z 9. apríla 2003, ktorým sa ustanovujú podrobné pravidlá na uplatňovanie nariadenia Rady (ES) č. 2286/2002 a rozhodnutia Rady 2001/822/ES, pokiaľ ide o opatrenia uplatniteľné na dovozy ryže s pôvodom v afrických, karibských a tichomorských štátoch (štáty AKT) a zámorských krajinách a územiach (ZKÚ) (4), a najmä na jeho článok 17 ods. 2,
keďže:
(1)
V súlade s článkom 17 ods. 2 písm. a) nariadenia (ES) č. 638/2003 Komisia rozhodne, do akej miery možno vyhovieť žiadostiam o dovozné povolenia.
(2)
V rámci preskúmania množstva, na ktoré boli podané žiadosti o vydávanie dovozných povolení na ryžu pre októbrovú tranžu roku 2006, sa zistilo, že povolenia by sa mali vydávať na množstvá uvedené v žiadostiach, ktoré sa v prípade potreby určia percentom zníženia, a konečné percento použitia každej kvóty v priebehu roka 2006 je potrebné oznámiť,
PRIJALA TOTO NARIADENIE:
Článok 1
1. Na žiadosti o dovozné povolenia na ryžu predložené počas prvých piatich pracovných dní októbra 2006 v zmysle nariadenia (ES) č. 638/2003 a oznámené Komisii sa vydajú povolenia na množstvá uvedené v žiadostiach, na ktoré sa v prípade potreby uplatnia percentá zníženia určené v prílohe k tomuto nariadeniu.
2. Konečné percento použitia každej príslušnej kvóty v priebehu roka 2006 sa uvádza v prílohe.
Článok 2
Toto nariadenie nadobúda účinnosť 20. októbra 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 19. októbra 2006